ຄວາມກັງວົນ ກ່ຽວກັບ ເສດຖະກິດຈີນ ແລະນ້ຳມັນ ເຮັດໃຫ້ ຮຸ້ນຕົກລາຄາ
ຕະຫລາດຮຸ້ນເອເຊຍ​ ໄດ້ຕົກລາຄາຢ່າງຫຼວງຫຼາຍ​ ຂະນະທີ່ຕະຫລາດຮຸ້ນ ສຫລ ຕົກລົງລາຄາ ຫຼາຍກວ່າ 2 ເປີເຊັນ ຕະຫລາດຮຸ້ນຢູ່ອັງກິດ ເຢຍຣະມັນ ແລະຝຣັ່ງ ກໍຕົກລາຄາຄືກັນ.
ຄວາມວິຕົກກັງວົນກ່ຽວກັບການຊັກຊ້າລົງຂອງເສດຖະກິດຈີນ ລາຄານ້ຳມັນທີ່ຫຼຸດລົງຢ່າງໃຫຍ່ແລະລາຍງານທີ່ບໍ່ຄ່ອຍດີປານ ໃດກ່ຽວກັບການຂາຍຍ່ອຍ ຂອງສະຫະລັດ ແມ່ນມີສ່ວນ ເຮັດ ໃຫ້ມີການຂາຍຮຸ້ນອອກ ຢູ່ໃນທົ່ວໂລກ ໃນວັນສຸກວານນີ້ ລາຄານ້ຳມັນດິບໄດ້ຕົກລົງເປັນປະມານ 29 ໂດລາຕໍ່ຖັງ ພວກ ນັກວິເຄາະກ່າວວ່າ ນ້ຳມັນທີ່ມີຢູ່ຢ່າງຫຼວງຫຼາຍເກີນຄວາມຕ້ອງ ການຢູ່ແລ້ວນັ້ນ ແລະອີຣ່ານໄດ້ກະກຽມທີ່ຈະຂາຍນ້ຳມັນດິບຕື່ມ ອີກ ໃນຂະນະທີ່ມີການຍົກເລີກ ການລົງໂທດທາງດ້ານເສດຖະ ກິດຕໍ່ອີຣ່ານນັ້ນ ທີ່ນະຄອນນິວຢອກ ຮຸ້ນ S&P 500 ໄດ້ຕົກລາຄາ 2 2 ເປີເຊັນ ໃນຕອນອັດຕະຫລາດຂະ ນະທີ່ຮຸ້ນ Dow ຕົກລາຄາ 2 4 ເປີເຊັນ ແລະຮຸ້ນ NASDAQ ຕົກລາຄາ 3 1 ເປີເຊັນ ຮຸ້ນ FTSE ຢູ່ລອນດອນກໍໄດ້ຕົກລາຄາເກືອບ 2 ເປີເຊັນຂະນະທີ່ຮຸ້ນ DAX ຂອງເຢຍຣະ ມັນ ແລະຮຸ້ນ CAC ຂອງຝຣັ່ງກໍຕົກລາຄາປະມານ 2 4 ເປີເຊັນຫຼືຫລາຍກວ່ານັ້ນ ໃນຕອນເຊົ້າ ຂອງວັນສຸກວານນີ້ ຮຸ້ນທີ່ສຳຄັນໆຂອງເອເຊຍ ກໍຕົກລາຄາຢ່າງໃຫຍ່ ຮຸ້ນທີ່ ນະຄອນຊຽງໄຮ້ຕົກລາຄາ 3 5 ເປີເຊັນ ທີ່ໂຕກຽວ ໂຊລ ແລະຮົງກົງຮຸ້ນຕ່າງກໍຕົກລາຄາໄປຕາມໆກັນ ປະມານ 1 ເປີເຊັນ